2-Arahidonoilglicerol

**2-Arahidonolglicerol** (**2-AG**) je endokanabinoid, endogeni agonist CB1 receptor i primarni endogeni ligand za CB2 receptor. To je ester formiran iz omega-6 masne kiseline arahidonske kiseline i glicerol. Prisutan je u relativno visokom nivou u centralnom nervnom sistemu, sa kanabinoidnim neuromodulatornim efektima. Pronađen je u mlijeku oteljenih  krava i  ljudskom majčinom mlijeku. Hemikalija je prvi put opisana 1994−1995, iako je otkrivena neko vrijeme prije toga. U njenom nastanku posreduju aktivnosti fosfolipaza C (PLC) i diacilglicerol-lipaza (DAGL). 2-AG je sintetiziran iz arahidonske kiseline – sadrži diacilglicerol (DAG).

## Izvori
2-AG, za razliku od anandamida, (drugi endokanabinoid), prisutan je na relativno visokim razinama u centralnom nervnom sistemu; to je najobilnija molekulska vrsta monoacilglicerola koja se nalazi u mozgu miša i pacova (~ 5-10 nmol/g tkiva). Otkriće 2-AG u moždanom tkivu komplicirano je relativnom lahkoćom njegove izomerizacije na 1-AG, tokom standardnih uslova ekstrakcije lipida. Nađen je kod majčinskih goveda, kao i u ljudskom majčinom mlijeku.

## Otkriće 
2-AG su otkrili Raphael Mechoulam i njegov učenik Shimon Ben-Shabat. 2-AG je bio poznati hemijski spoj, ali je njegova pojava u sisara i njegov afinitet prema kanabinoidnim receptorima prvi put opisan u 1994−1995. Istraživačka grupa na *Teikyo University* objavila je afinitet 2-AG za kanabinoidne receptore u 1994−1995, ali izolaciju 2-AG u kanidnim crijevima prvi put prijavila je 1995. istraživačka grupa Raphaela Mechoulama na *Hebrew University of Jerusalem*, što je dodatno okarakteriziralo njegova farmakološka svojstva *in vivo*. 2-Arachidonoilglicerol, zajedno sa anandamidom, bio je drugi otkriveni endokanabinoid. Kanabinoid  uspostavlja kanabinoidni neuromodulacijski sistem u nervnom sistemu.

## Farmakologija 
Za razliku od anandamida, formiranje 2-AG zavisi od kalcija i posredovan je aktivnostima fosfolipaza C (PLC) i diacilglicerol-lipaza (DAGL). U koncentraciji od 0,3 nM, 2-AG inducira brzo, prolazno povećanje unutarćelijskog slobodnog kalcija u NG108-15 neuroblastomu X gliomskih ćelija preko mehanizma ovisnog o CB1 receptoru. 2-AG se hidrolizira *in vitro* monoacilglicerol- lipaza (MAGL), amid hidrolata masne kiseline (FAAH) i nekarakterizovanim enzimima serin-hidrolaza ABHD6 i ABHD12. Tačan doprinos svakog od ovih enzima za prekid 2-AG signalizacije *in vivo* nije poznat, iako se procjenjuje da je MAGL odgovoran za ~ 85% ove aktivnosti u mozgu. Identificirani su transportni proteini za 2-arahidonoilglicerol i anandamid. Tu spadaju proteini toplotnih udara (Hsp70) i proteini koji vežu masne kiseline (FABP-ovi).

## Biosinteza 
2-Arahidonoilglicerol se sintetizira iz arahidonske kiseline – sadrži diacilglicerol (DAG), koji se izvodi iz povećanja metabolizma inozitol-fosfolipida djelovanjem diacilglicerol-lipaza. Molekula se može formirati i iz puteva poput hidrolize koji su izvedeni (digliceridom) iz fosfatidilholina (PC) i fosfatidinske kiseline (PA), djelovanjem DAG lipaze i hidrolizom lizofosfatidne kiseline koja sadrži arahidonsku kiselinu djelovanjem fosfataza.

## Također pogledajte
* 2-arahidonoil gliceril-eter
* Transporteri endokkanabinoida

## Reference
### Dopunska literatura
*

## Vanjski linkovi
Kategorija:Endokanabinoidi
Kategorija:Neurotransmiteri
Kategorija:Esteri
Kategorija:Agonisti receptora